
ÜGYRENDI BIZOTTSÁG FELADATA, 
ÁTRUHÁZOTT HATÁSKÖRE 

 
1. Kivizsgálja az önkormányzati képviselők összeférhetetlenségének megállapítására irányuló kezdeményezést a helyi önkormányzati képviselők jogállásának egyes kérdéseiről szóló 2000. évi XCVI. törvény 9. § alapján. 
2. Nyilvántartja és ellenőrzi a helyi önkormányzati képviselők jogállásáról szóló 2000. évi XCVI. törvény 10/A. § alapján a polgármesteri és képviselői vagyonnyilatkozatokat.
2.1.	A vagyonnyilatkozatok ellenőrzéséről lefolytatott eljárás  során a bizottság felhívja az érintettet a vagyonnyilatkozatban feltüntetett adatokra vonatkozó azonosító adatok írásbeli közlésére.
2.2	Az ellenőrzési eljárás során a bizottság által kezelt azonosító adatokat az eljárás végeztével 8 napon belül meg kell semmisíteni.
2.3	A bizottság a képviselői vagyonnyilatkozattal kapcsolatos azonosító adatok, valamint képviselő hozzátartozójának vagyonnyilatkozata vizsgálatát zárt ülésen végzi – figyelemmel az 2011. évi  CLXXXIX. törvény .
A Bizottság a vagyonnyilatkozattal kapcsolatos eljárás során a jelen rendeletben nem szabályozott kérdésekben az országgyűlési képviselők jogállásáról szóló 2000. évi XCVI törvény  alapján jár el.
3. A polgármester bérére, jutalmazására bizottság véleménye alapján ezen bizottság elnöke tesz javaslatot.


Pénzügyi Bizottság feladata, átruházott hatásköre 


1. Előkészíti az önkormányzati ingatlanvagyon és vagyonrészek, valamint a vagyoni értékű jogok értékesítését és a képviselő-testület pályázatait.
2. Szervezi a helyi bevételi források feltárására irányuló tevékenységet, ezen belül javaslatot tesz a helyi adók bevezetésére.
3. Megvitatja és véleményezi:
a) költségvetési előirányzatok teljesítését;
b) a költségvetési követelések elengedésére irányuló méltányossági döntéseket;
c) a helyi adókra vonatkozó rendeleteket.
4. Ellátja a jogszabályok  alapján a Pénzügyi Bizottságot megillető feladat- és hatásköröket:
a) véleményezi az éves költségvetési javaslatot, és a végrehajtásáról szóló féléves, éves beszámoló tervezeteit;
b) figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, -csökkenés) alakulását, értékeli az azt előidéző okokat;
[bookmark: _GoBack]c) vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését. Vizsgálati megállapításait a képviselő-testülettel haladéktalanul közli. Ha képviselő-testület a vizsgálati megállapításokkal nem ért egyet, a bizottság a vizsgálati jegyzőkönyvet az észrevételeivel megküldi az Állami Számvevőszéknek.

